
Căminul pentru Persoane Vârstnice Timişoara                                                          Nicolae Robu
Nr.943/21.10.2015




REFERAT
Privind aprobarea Procedurilor pentru admiterea persoanei vârstnice, pentru ieşirea pe perioadă nedeterminată a persoanei vârstnice, pentru suspendarea  serviciilor pe perioadă determinată şi pentru decesul  persoanei vârstnice, în şi din Căminul pentru Persoane Vârstnice Timişoara

Căminul pentru Persoane Vârstnice Timişoara este unitatea de asistenţă socială cu personalitate juridică, aflat în subordinea Direcţiei de Asistenţă Socială Comunitară,  în conformitate cu H.C.L. nr.181/25.05.2010 privind reorganizarea Căminului pentru Persoane Vârstnice Timişoara , care are ca obiectiv principal oferirea de servicii sociale de îngrijire persoanelor vârstnice instituţionalizate, cu domiciliul stabil Timişoara.
În conformitate cu Ordinul Ministerului Muncii, Familiei, Protecţiei Sociale şi Persoanelor Vârstnice nr.  2126/05.11.2014 privind aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte aflate în dificultate, precum şi pentru serviciile acordate în comunitate, serviciilor acordate în sistem integrat şi cantinelor sociale, la sediul căminului trebuie să se găsească Procedura de admitere a unei persoane vârstnice în cămin, Procedura de ieşire pe perioadă nederminată a persoanei vârstnice, Procedura de suspendare a serviciilor sociale pe perioadă determinată, Procedura privind decesul persoanei vârstnice.
Ţinând cont de Legea nr.17/2000 privind asistenţa socială a persoanelor vârstnice, şi de faptul că beneficiarii instituţionalizaţi au domiciliul Timişoara, aceste proceduri trebuie aprobate prin Hotărâre de Consiliul Local.
În conformitate cu H.G. nr.118/ 19.02.2014, pentru aprobarea Normelor metodologice de aplicare a prevederilor Legii nr.197/ 2012 privind asigurarea calităţii în domeniul serviciilor sociale, Căminul pentru Persoane Vârstnice Timişoara urmează să fie licenţiat ca serviciu social, iar acest lucru nu va fi posibil dacă nu respectăm standardele din Ordinul Ministerului Muncii, Familiei, Protecţiei Sociale şi Persoanelor Vârstnice nr.  2126/05.11.2014 privind aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte aflate în dificultate, precum şi pentru serviciile acordate în comunitate, serviciilor acordate în sistem integrat şi cantinelor sociale, nr.  2126/05.11.2014.
           Având în vedere H.C.L.M.T. nr.421/24.11.2009- privind procedura de admitere/ieşire a persoanelor vârstnice în/din Căminul pentru Persoane Vârstnice din cadrul Direcţiei de Asistenţă Socială Comunitară Timişoara. 
Având în vedere cele expuse, în baza prevederilor art.36  alin.2 lit.(d) şi alin.6 lit. (a), pct.2 din legea nr.215 din 2001 privind administraţia publică locală,


PROPUNEM:


1-Aprobarea Procedurii pentru admiterea persoanei vârstnice în Căminul pentru Persoane Vârstnice Timişoara
2-Aprobarea Procedurii pentru  ieşirea pe perioadă nedeterminată a persoanei vârstnice din Căminul pentru Persoane Vârstnice Timişoara
3-Aprobarea Procedurii pentru suspendarea  serviciilor pe perioadă determinată  în Căminul pentru Persoane Vârstnice Timişoara
4- Aprobarea Procedurii pentru decesul persoanei vârstnice din Căminul pentru Persoane Vârstnice Timişoara
             5-Abrogarea H.C.L.M.T. nr.421/24.11.2009- privind procedura de admitere/ieşire a persoanelor vârstnice în/din Căminul pentru Persoane Vârstnice din cadrul Direcţiei de Asistenţă Socială Comunitară Timişoara

